વસિષ્ઠ કહે છે કે-હે રામ,પછી ઊંચા સ્વરથી ॐ કાર નું ઉચ્ચારણ કરતા એ મુનિ -કલ્પનાઓ-રૂપી-તૃષ્ણાઓની શાંતિના ક્રમથી,છઠ્ઠી અને સાતમી ભૂમિકાને પ્રાપ્ત થઈને પોતાના હૃદયમાં જ બ્રહ્મને પ્રાપ્ત થયા.સંન્યાસી થયેલા એ મુનિએ અકાર,ઉકાર,મકાર અને અર્ધમાત્રા એ ભેદોથી ॐ કાર નું સ્મરણ કરવા માંડ્યું.બ્રહ્મમાં જગતના અધ્યારોપની રીતિથી અને અપવાદની રીતિથી-બ્રહ્માંડની -અંદર રહેલા- અને સંકલ્પોના વિસ્તારથી જ કલ્પાયેલા-બહારના તથા અંદરના-સઘળા સ્થુક-સૂક્ષ્મ ભાગોને ત્યજી દઈને અવિનાશી શુદ્ધ બ્રહ્મ-સ્વ-રૂપ-નું અવલોકન કર્યું,અને જેમ,પવન ગંધનો ત્યાગ કરી દે,તેમ ॐ કાર ના લાંબા ઉચ્ચારણ-રૂપી-તંતુની સાથે સાથે ,ઇન્દ્રિયોનો તથા શબ્દ આદિ-તન્માત્રાઓનો ત્યાગ કરી દીધો.